Document ID: 31984R1159

*****
ΚΑΝΟΝΙΣΜΟΣ (ΕΟΚ) αριθ. 1159/84 ΤΗΣ ΕΠΙΤΡΟΠΗΣ
της 27ης Απριλίου 1984
περί τροποποιήσεως του κανονισμού (ΕΟΚ) αριθ. 315/68 όσον αφορά τους κανόνες ποιότητας για τους βολβούς ορισμένων ποικιλιών ίριδας και τουλίπας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί ιδρύσεως κοινής οργανώσεως αγοράς στον τομέα των ζώντων φυτών και των προϊόντων ανθοκομίας (1), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 315/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3718/81 (3), καθόρισε τους κανόνες ποιότητας για τους βολβούς, τα υβρίδια και τους κονδύλους για την παραγωγή ανθέων·
ότι η δημιουργία νέων καλλιεργούμενων ποικιλιών και υβριδίων ίριδας Wedgood και ίριδας Prof Blaauw καθιστά αναγκαία την προσαρμογή των βοτανικών περιγραφών αυτών των προϊόντων·
ότι η κτηθείσα εμπειρία δείχνει ότι το ελάχιστο διαμέτρημα του «κόσκινου 8», που προβλέπεται για τους βολβούς των τουλιπών Kaufmanniana, ποικιλιών Bellini, Edwin Fischer, Fair Laidy, Fritz Kreisler, Gaiety, Golden Sun, Goudstuk, Lady Rose, Mendelssohn, Robert Schumann, Solanus, Stresa και Sweelinck, δεν εγγυάται ικανοποιητική άνθιση· ότι συνεπώς εφεξής θα πρέπει να προσαρμοστούν αυτοί οι κανόνες·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον πίνακα που εμφαίνεται στο κεφάλαιο ΙΙΙ του παραρτήματος του κανονισμού (ΕΟΚ) αριθ. 315/68 οι γραμμές «Iris Wedgwood» και «Prof. Blaauw», καθώς και οι γραμμές που αφορούν τις Tulipa Kaufmanniana, ποικιλίες Bellini, Edwin Fischer, Fair Lady, Fritz Kreisler, Gaiety, Golden Sun, Goudstuk, Lady Rose, Mendelssohn, Robert Schumann, Solanus, Stresa, Sweelinck, αντικαθίστανται από το κείμενο που αναφέρεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Απριλίου 1984.

Labels: 7
6